Diari Oficial de la Generalitat Valenciana


Sumari del DOGV 8853, del 09-07-2020 (2020/5306)

RESOLUCIÓ de 3 de juliol de 2020, de la consellera de Participació, Transparència, Cooperació i Qualitat Democràtica, per la qual s'adapten la composició i el funcionament de la comissió tècnica de coordinació per a l'elaboració d'un catàleg de vestigis relatius a la Guerra Civil i la dictadura, en l'àmbit de la Comunitat Valenciana, a la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8853

Data del DOGV
:   09-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5306


Data del document
:   03-07-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * reglament intern
    * guerra civil
    * catàleg
    * legislació

RESOLUCIÓ de 3 de juliol de 2020, de la consellera de Participació, Transparència, Cooperació i Qualitat Democràtica, per la qual s'adapten la composició i el funcionament de la comissió tècnica de coordinació per a l'elaboració d'un catàleg de vestigis relatius a la Guerra Civil i la dictadura, en l'àmbit de la Comunitat Valenciana, a la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana. [2020/5306]  
Per Resolució de 26 d'octubre de 2015, de la consellera de Justícia, Administració Pública, Reformes Democràtiques i Llibertats Públiques, es va constituir la Comissió Tècnica de Coordinació per a l'elaboració d'un catàleg de vestigis relatius a la guerra civil i la dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la guerra civil i la dictadura, que en el seu article 15.1 estableix que, les administracions públiques en l'exercici de les seues competències, prendran les mesures oportunes per a la retirada d'escuts, insígnies, plaques i altres objectes o esments commemoratius d'exaltació, personal o col·lectiva, de la revolta militar, de la guerra civil i de la repressió de la dictadura.  
En compliment d'aquest mandat legal es va crear aquesta Comissió, l'objecte de la qual era elaborar en l'àmbit de la Comunitat Valenciana, el catàleg de vestigis, sobre la base de la informació facilitada per les entitats locals, associacions que tenen entre els seus objectius o activitats els relacionats amb la recuperació de la memòria històrica i el reconeixement de les víctimes de la guerra civil i del franquisme i desenvolupen les seues activitats principalment en la Comunitat Valenciana, i el conjunt de conselleries de la Generalitat.  
De conformitat amb el que es disposa en la citada resolució, aquesta Comissió es va configurar com un grup de treball adscrit a la Conselleria de Justícia, Administració Pública, Reformes Democràtiques i Llibertats Públiques, i per causes organitzatives va ser objecte de successives modificacions quant a la seua composició, com a conseqüència de les diferents reestructuracions competencials produïdes en el si del Consell.   
Així, mitjançant Resolució de 8 de març de 2016, de la consellera de Justícia, Administració Pública, Reformes Democràtiques i Llibertats Públiques (DOGV de 22.03.2016) va entrar a formar part d'aquesta Comissió la Direcció General de Responsabilitat Social i Foment de l'Autogovern, com a conseqüència dels canvis introduïts pel Decret 217/2015, de 27 de novembre, del Consell, pel qual es va modificar el Reglament orgànic i funcional de la Conselleria de Transparència, Responsabilitat Social, Participació i Cooperació, i que entre altres funcions atribuïa a aqueixa direcció general la de ?participar en tots aquells òrgans que es creen, si fa el cas, relatius a la recuperació de la memòria històrica, com a eines per a completar la visió que ha de tindre la societat valenciana del seu autogovern?, incorporant-hi com a vocal la persona que ocupe el Servei de Promoció de l'Autogovern i Dret Foral valencià.  
Posteriorment, i com a conseqüència dels diferents canvis produïts en el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, per Resolució de 5 d'octubre de 2017, de la consellera de Justícia, Administració Pública, Reformes Democràtiques i Llibertats Públiques (DOGV 17.10.2017), passa a ostentar la presidència la persona que ocupava la Secretaria Autonòmica de Justícia, Administració Pública, Reformes Democràtiques i Llibertats Públiques; i, posteriorment, per Resolució de 8 de juny de 2018, de la consellera de Justícia, Administració Pública, Reformes Democràtiques i Llibertats Públiques (DOGV de 15.06.2018), es va modificar novament la titularitat de la presidència, i es va designar la persona que ocupava la Direcció General de Reformes Democràtiques i Accés a la Justícia per a la presidència de la Comissió Tècnica de Coordinació, amb l'encàrrec d'elaborar un catàleg de vestigis relatius a la guerra civil i la dictadura, en l'àmbit de la Comunitat Valenciana.  
Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, recull en el seu article 39.1 la prohibició de l'exhibició pública de símbols i elements contraris a la memòria democràtica i la prevenció i evitació dels actes públics, en menyscapte de la dignitat de les víctimes o els seus familiars, i contempla en el seu article 39.5 i 6 la creació d'una Comissió Tècnica i d'un Comité Tècnic d'experts per a la determinació dels elements contraris a la memòria democràtica que no hagen sigut retirats o eliminats voluntàriament. Tots dos òrgans estaran adscrits a l'Institut Valencià de la Memòria Democràtica, els Drets Humans i les Llibertats Públiques.  
L'Institut Valencià de la Memòria Democràtica, els Drets Humans i les Llibertats Públiques, es va crear per l'article 44 de la Llei 14/2017, per a l'estudi, investigació i impuls de les mesures establides en la llei, com un organisme autònom de la Generalitat, adscrit a la conselleria competent en matèria de memòria històrica i democràtica, amb personalitat jurídica pròpia, autonomia funcional i de gestió, i plena capacitat d'actuar per a l'organització i exercici de les funcions que se li atribuïsquen.  
Per Decret 1/2019, d'11 de gener, del Consell, es van aprovar els Estatuts de l'Institut Valencià de la Memòria Històrica, els Drets Humans i les Llibertats Públiques, i n'està pendent la posada en funcionament; sobre aquest tema i tal com s'estableix la disposició transitòria primera del Decret: «La direcció general competent en matèria de reformes democràtiques continuarà exercint les seues competències, relatives a memòria democràtica prevista en l'article 3 de la Llei 14/2017, fins a la posada en funcionament de l'Institut Valencià de la Memòria Democràtica, els Drets Humans i les Llibertats Públiques».  
  
Amb la nova organització de l'administració autonòmica produïda pel Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, ha tingut lloc una nova distribució competencial, que atribueix a la Conselleria de Participació, Transparència, Cooperació i Qualitat Democràtica les competències de recuperació, protecció i conservació de la memòria democràtica i reconeixement i reparació de les víctimes.  
L'article 163 del Decret 105/2019, de 5 de juliol, del Consell, estableix que correspon a la Direcció General de Qualitat Democràtica, Responsabilitat Social i Foment de l'Autogovern, entre altres, les funcions en matèria de qualitat democràtica, responsabilitat social, desenvolupament de l'autogovern i recuperació del dret foral civil valencià; recuperació, protecció i conservació de la memòria democràtica i reconeixement i reparació de les víctimes recollides en la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
Per part seua, la llei 14/2017, en la seua disposició transitòria tercera, estableix que aquesta Comissió Tècnica de Coordinació per a l'elaboració d'un catàleg de vestigis relatius a la guerra civil i la dictadura i el Comité Tècnic d'experts constituïts per a l'elaboració d'un catàleg de vestigis relatius a la guerra civil i la dictadura, en l'àmbit de la Comunitat Valenciana, continuaran realitzant les seues funcions fins que es cree la Comissió Tècnica i el Comité d'Experts previstos en l'article 39.5 i 39.6 respectivament d'aquesta Llei, fet que tindrà lloc amb la posada en funcionament de l'Institut Valencià de la Memòria Democràtica, els Drets Humans i les Llibertats Públiques, ja que tots dos han de ser creats com a grups de treball adscrits a l'institut.  
  
En aquest context, i a la vista de les raons organitzatives i competencials exposades, s'estima necessari regular el funcionament, dependència, composició, infraestructures i mitjans de la Comissió Tècnica de Coordinació amb la finalitat de la seua adaptació a la normativa en vigor, i per això, d'acord amb l'article 163 del Decret 105/2019, de 5 de juliol del Consell, resolc:  
  
Primer. Adscripció de la Comissió i naturalesa  
La Comissió Tècnica de Coordinació per a l'elaboració d'un catàleg de vestigis relatius a la guerra civil i la dictadura en l'àmbit de la Comunitat Valenciana, passa a estar adscrit com a grup de treball a la Conselleria de Participació, Transparència, Cooperació i Qualitat Democràtica, als efectes previstos en la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
  
Segon. Objecte  
La Comissió tindrà com a objecte continuar amb l'elaboració, en l'àmbit de la Comunitat Valenciana del catàleg de vestigis relatius a la guerra civil i la dictadura, havent de determinar que elements contraris a la memòria democràtica no han sigut retirats o eliminats voluntàriament, sobre la base de la informació facilitada per les entitats locals, institucions, entitats o associacions que tinguen entre els seus objectius o activitats els relacionats amb la recuperació de la memòria històrica i el reconeixement de les víctimes de la guerra civil i del franquisme i desenvolupen les seues activitats principalment a la Comunitat Valenciana, i el conjunt de conselleries de la Generalitat.  
  
Tercer. Composició  
Estarà composta pels membres següents, tots ells adscrits a la Conselleria de Participació, Transparència, Cooperació i Qualitat Democràtica:  
- Presidència: correspondrà a la persona titular de la Direcció General de Qualitat Democràtica, Responsabilitat Social i Foment de l'Autogovern.  
Vocals:  
- Una persona amb rang de subdirector/a general adscrita a la Direcció General de Qualitat Democràtica, Responsabilitat Social i Foment de l'Autogovern.   
- La persona que ocupe el Servei de Promoció de l'Autogovern i Dret Foral valencià en la Conselleria de Participació, Transparència, Cooperació i Qualitat Democràtica.   
- La persona que ocupe el Servei de Documentació, Publicacions i Estadístiques de la Conselleria de Participació, Transparència, Cooperació i Qualitat Democràtica.  
- Dos funcionaris/àries del subgrup A1/A2, adscrits a la Direcció General de Qualitat Democràtica, Responsabilitat Social i Foment de l'Autogovern, un/a dels quals farà les funcions de secretaria.  
- Es podrà convidar a participar, amb veu però sense vot, altres càrrecs i funcionaris/àries de la Generalitat o d'altres administracions públiques, si es considera que per la seua experiència en matèria de memòria històrica i democràtica valenciana pot resultar rellevant la seua assistència.  
  
Quart. Funcions i règim jurídic  
Per a acomplir la seua comesa, la persona que ostente la presidència de la Comissió establirà el calendari de sessions, el mètode de treball i, en general, decidirà tots aquells aspectes que considere necessaris per a la bona fi d'aquest.  
La Comissió podrà reunir-se quantes vegades considere convenient en la seu de la Conselleria de Participació, Transparència, Cooperació i Qualitat Democràtica, i podrà, així mateix, sol·licitar informes sectorials sobre les matèries pròpies del seu objecte, tant a la mateixa administració de la Generalitat, en funció de les seues competències, com a altres òrgans i institucions que es consideren convenients.  
D'altra banda, el seu règim jurídic serà el previst per als òrgans col·legiats en els articles 15 i següents de la Llei 40/2015, d'1 d'octubre, de règim jurídic del sector públic.  
  
Cinqué. Infraestructura i mitjans  
El suport administratiu i tècnic que precise la comissió per al degut exercici de les seues funcions, serà prestat per la Conselleria de Participació, Transparència, Cooperació i Qualitat Democràtica.  
  
Sisé. Incidència econòmica en la dotació de despesa  
L'aplicació i desenvolupament d'aquesta resolució no podrà tindre cap incidència en la dotació de tots i cadascun dels capítols de despesa assignats a la Conselleria de Participació, Transparència, Cooperació i Qualitat Democràtica i, en tot cas, haurà de ser atés amb els seus mitjans personals i materials.  
Aquesta Comissió continuarà realitzant les seues funcions fins que es cree la Comissió Tècnica prevista en l'article 39.5 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, que la substituirà i n'assumirà les finalitats i funcions, tal com preveu la disposició transitòria tercera de la llei.   
Contra la present resolució, que posa fi a la via administrativa, es podrà interposar, potestativament, un recurs de reposició davant aquest mateix òrgan, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, un recurs contenciós administratiu directament davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es preveu en els articles 10.1.a) i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 3 de juliol de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.